El Decret 153/2019, de 3 de juliol, estableix a l'article 33 que:
Els plans de gestió de les dejeccions ramaderes els ha de redactar una persona tècnica habilitada pel departament competent en matèria d'agricultura i ramaderia.
Als llibres de gestió de fertilitzants han de constar les dades mínimes que s'indiquen a l'Annex 13 del Decret 153/2019.
Han d'estar a disposició de les administracions competents i les anotacions s'han d'efectuar per ordre cronològic els 7 dies següents a la realització de les accions.
S'han de conservar durant els cinc anys posteriors a la data de la darrera anotació o del cessament de l'activitat.
La gestió de les dejeccions ramaderes en una explotació es pot fer dins el marc agrari, fora del marc agrari o una combinació dels dos tipus de gestió:
Aquest sistema de gestió consisteix en l'aplicació agrícola de les dejeccions en una base agrícola (terres de conreu, prats i pastures, pròpies o en terrenys propietat d'altres titulars), i contempla els tractaments en origen que es puguin dur a terme a les explotacions ramaderes.
Les explotacions que gestionen les dejeccions en el marc agrari, han de disposar dels sistemes d'emmagatzematge de les dejeccions que corresponen segons el tipus de dejecció i les capacitats necessàries segons la zona on es troben.
La gestió fora del marc agrari és aquella vinculada a un gestor de residus, autoritzat per l'Agència de Residus de Catalunya (ARC) per tractar específicament dejeccions ramaderes.
En aquest tipus de gestió és aplicable la normativa sobre residus.
Per justificar aquest tipus de gestió cal que s'aporti el corresponent contracte vigent entre l'explotació ramadera i l'empresa gestora, on s'especifiqui:
Els gestors que apareixen en seleccionar el tipus de gestió " V81 Utilització en profit de l'agricultura" no fan tractament de dejeccions, per tant, no justifiquen la destinació de les dejeccions en un PG.
En el cas de gestió fora del marc agrari a través d'un gestor de residus de fora de Catalunya, cal comprovar a la informació relacionada "Registre de gestors de dejeccions ramaderes fora de Catalunya" que aquest estigui autoritzat.
El gestor de residus que aparegui al PG ha de ser al registre i autoritzat per tractar dejeccions ramaderes.
Les instal·lacions de gestors en proves i que no hagin passat el control corresponent per tal d'assegurar la seva eficiència, no es poden aceptar.
Definició: persones físiques o jurídiques que realitzen l'activitat de gestió de les dejeccions procedents de diferents explotacions ramaderes, amb emmagatzematge o sense, amb la finalitat que siguin aplicades a les explotacions agrícoles.
Es considera que les dejeccions són gestionades per un centre de gestió si els recintes on s'apliquen les dejeccions figuren a la base agrícola del pla de gestió del centre.
Requisits destacables (a banda d'altres requisits a complir continguts en el Decret 153/2019):
En Plans de gestió de les dejeccions ramaderes en què la gallinassa té per destinació l'aplicació agrícola a finques fora de Catalunya, caldrà que s'indiqui com es farà aquesta gestió dins del marc de l'explotació agrària.
Anualment, la persona titular de l'explotació ha de comunicar al DAR les quantitats efectivament gestionades per aquesta via, amb la indicació de les dates de lliurament i la seva destinació (lliurant còpia del llibre de gestió de les dejeccions ramaderes al DAR i documentació acreditativa de la retirada).
La condicionalitat és un conjunt de requisits de gestió (RLG) en matèria de salut pública, zoosanitat, fitosanitat, medi ambient i benestar dels animals, a més de les bones condicions agràries i mediambientals (BCAM) que han d'observar els beneficiaris de determinats ajuts directes de la PAC que tinguin com a activitat l'agricultura i/o la ramaderia, i de determinats ajuts de desenvolupament rural d'acord amb la normativa de la Unió Europea.
Un dels Requisits Legals de Gestió de la Condicionalitat és el compliment de la Directiva 91/676/CE, de protecció de les aigües contra la contaminació per nitrats.
El requisit a complir és que les explotacions agrícoles i ramaderes situades en zones declarades com a vulnerables a la contaminació per nitrats han de complir les mesures establertes en el programa d'actuació corresponent, que a Catalunya s'estableix a través del Decret 153/2019.
Noves obligacions en l'aplicació al sòl de dejeccions ramaders en el marc dels Ajuts de la PAC
El Reial Decret 178/2014, relatiu a la Condicionalitat ha estat modificat (Reial Decret 980/2017 i Reial Decret 1378/2018), afegint dues obligacions noves respecte a la gestió de les dejeccions ramaderes per contribuir a reduir les emissions d'amoníac, aspecte en el que Espanya esta incomplint clarament els límits d'emissió i pel que te obert un procediment d'infracció per la Comissió Europea:
Aquestes normes, incloses en l'àmbit de les Bones condicions agràries i mediambientals, estan en vigor des de l'1 de gener de 2018.
En conseqüència, les explotacions agràries catalanes han de respectar-les per poder rebre la totalitat dels pagaments en virtut dels règims d'ajut sotmesos a la Condicionalitat, en el marc de la Política Agrícola Comuna.
No obstant això, el propi R eial Decret permet establir-hi excepcions atenent a particularitats climàtiques, orogràfiques o altres, en el primer cas, o a especificats del cultiu en el segon, però sempre de manera justificada.
A Catalunya s'ha considerat convenient facilitar una adaptació gradual de les explotacions als sistemes d'aplicació de purí més eficients.
A banda, també s'ha considerat convenient establir excepcions respecte a la incorporació dels fems sòlids al sòl per a determinats sistemes de conreu, cultius i moment d'aplicació.
Amb aquest propòsit, mitjançant Ordre anual, per la qual s'estableix i es regula la DUN, atenent a les particularitats de Catalunya i a les excepcions que preveu el propi Reial Decret, s'han establert les següents excepcions respecte als sistemes d'aplicació al sòl de dejeccions:
(*) Es considera que l'aplicació la realitza una empresa de serveis si és duta a terme per personal aliè a l'explotació ramadera de procedència de les dejeccions o a l'explotació agrícola on s'apliquen les dejeccions
A banda en el nou Decret 153/2019 es farà extensiva la prohibició del ventall a tot Catalunya, de manera que no hi estaran obligats només els perceptors d'ajuts de la PAC, sinó totes les explotacions amb el mateix calendari progressiu d'adaptacaió.
Sistemes d'aplicació localitzada de purins
Els sistemes d'aplicació de purí permesos són aquells que permeten una distribució més uniforme i eficient del purí i la reducció de les emissions d'amoníac.
Es tracta d'equips que permeten una aplicació localitzada, ja sigui en superfície o en profunditat:
Equips d'aplicació localitzada en superfície: mànegues, tubs penjants o bandes
Equips d'aplicació localitzada en profunditat: injectors o enterradors.
Aquest equips s'han d'inscriure al Registre Oficial de Maquinària Agrícola (ROMA), d'acord amb el que estableix el Reial decret 1013/2009, de 19 de juny, sobre caracterització i registre de maquinària agrícola.